tomron87/hebrew-wikipedia-sentences-corpus huggingface dataset:
77: פרופיל לאנשים הסובלים מנזלת אלרגית ומהזעת יתר.
בעלי פרופיל זה יכלו לשרת בתפקידים המצריכים הכשרת "רובאי 04".
לדוגמה: תפקידים מסוימים בחיל האיסוף הקרבי (מודיעין שדה), שריון, תותחנים והנדסה.
פרופיל זה לא קיים יותר.
35: פרופיל לחולי סוכרת, כבדי שמיעה ולחולי אפילפסיה.
חייל בעל פרופיל זה יכול לשרת בתפקידים עורפיים עם הגבלות מסוימות, בהתחשב במצבו הרפואי.
הפרופיל נקבע על סמך "סעיפי ליקוי" רפואיים ונפשיים שנמצאו ונקבעו למלש"ב, המרוכזים ב"ספר הפרופילים" (שמו הרשמי "ספר התקנות לקביעת כושר בריאותי – 1979" ואשר פורסם לראשונה ב-1961).
סעיף הליקוי הוא קוד מספרי המכיל חמישה אלמנטים יחד, כאשר: הספרה מצד ימין היא חומרת הליקוי היכולה להגיע עד דרגה 7, הספרה אחריה מצביעה על האבחנה עצמה, הספרה אחריה היא גרסת ספר הפרופילים, והספרות אחר כך הן הפרק של סוג סעיפי הליקוי.
מצבים רפואיים שונים זוכים להתייחסות נפרדת ולא מצטברת, לפיכך הפרופיל נקבע בהתאם למדרג החמור ביותר, ולכן, מצד שני, על אף מספר רב של בעיות קלות לא תישלל כשירות מלש"ב כלוחם.
"ספר הפרופילים" הוא סודי, אך חייל יכול לבקש לדעת מהם סעיפי הליקוי שלו, ומה משמעותם, לפיכך חלק מהסעיפים הם כבר ידועים וגלויים.
יצחק בן משה הלוי (כאשר נאלץ להמיר דתו באונס, הוצמד לו שם נוצרי - פְּרוֹפִייַט דּוּרַאן; מכונה גם האפודי על שם חיבורו, שמהווה ראשי תיבות של שמו אני פרופייט דוראן), היה חכם יהודי, רופא ופילוסוף.
חי בין השנים 1350–1415. עיקר פועלו היה בעיסוק בדקדוק ובפולמוס עם הנוצרים.
בימי נעוריו למד בישיבות אשכנז ורכש גם השכלה כללית רחבה.
תקופה מסוימת גר בברצלונה בביתו של רבי חסדאי קרשקש.
בגזירות קנ"א נאלץ האפודי להמיר דתו באונס, אז הוצמד לו שם נוצרי Honoratus de Bonafide (בעל משמעות אירונית: 'האמונה הטובה'), אך הוא שמר בסתר על זהותו ואמונתו היהודית, ואף המשיך לכתוב כנגד הנצרות ללא אזכור מפורש של שם המחבר.
האינקויזיציה באותם ימים הייתה עדיין בחיתוליה, והאפודי המשיך לחיות את חייו בספרד גם בזקנותו, כיהודי אנוס, החי כלפי חוץ כנוצרי.
באיגרת שכתב בשם "אל תהי כאבותיך" לעג לנצרות והבליט סתירות שבה.
נימתה האירונית יצרה בעיני נוצרים מסוימים את הרושם המוטעה כאילו הוא בא לשבח את דתם.
קיימת מסורת שלפיה כתב את המכתב לחבר אנוס שהתכוון לקבל עליו את הנצרות בהשפעת שלמה הלוי מבורגוס, הרב שהשתמד.
את היהדות מזהה האפודי עם דת התבונה.
בכתביו יש נחמה לאנוסים והבטחה שאם ישובו, יתכפר להם.
האיגרת נדפסה לראשונה עם פירוש רבי יוסף אבן שם טוב בקושטא בשנת 1554.
ספר אחר שלו, "כלימת הגויים", הוא מחקר ביקורתי, בעיקר על טעויות שעושים מתקיפי היהדות בפירוש מקורותיה.
חיבור זה מפגין את שליטתו של האפודי בשפה הלטינית ובספרות הנוצרית בשפה זו.
פרק שלם בחיבורו מוקדש לביקורת על תרגומו הלטיני של הירונימוס לתנ"ך.
הספר "מעשה אפוד" עוסק בדקדוק, והוא זכה להערכה רבה, ורבים מחכמי ישראל המאוחרים השתמשו בו רבות.
בהקדמה לו מדגיש הכותב שהעיקר הוא העיסוק במקרא, יותר מאשר העיסוק במקורות יהודיים אחרים.
הוא מעלה את ההשערה הקשה שהגזרות פגעו במיוחד ביהדות אשכנז בגלל התעמקותה בתלמוד על חשבון המקרא.
לחיבור זה הצמיד האפודי הקדמה ארוכה, עליה כתב דב רפל: "הקדמת הספר 'מעשה אפד' היא חיבור עצמאי, ורק שלשת המשפטים האחרונים של ההקדמה קושרים אותה בדרך מלאכותית ל'מעשה אפד' ".
בחלקה הראשון של ההקדמה סוקר האפודי גישות שונות לתוכנית הלימודים היהודית ומציע את תוכניתו שלו ובמרכזה לימוד המקרא, בחלק השני מתוארת חשיבותו של התנ"ך ובחלק השלישי והאחרון מציג האפודי חמש עשרה עצות ללימוד מיטבי, בייחוד לשם שינון וזיכרון.
כן חיבר פירוש למורה נבוכים - שנדפס ביחד עם הטקסט של הרמב"ם ומפרשים נוספים במהדורת סביונטה 1553, במהדורת יסניץ 1742, במהדורת ז'ולקייב 1860 של מורה הנבוכים, ובמהדורת ווארשא 1872. שם מופיע הפירוש תחת השם 'אפודי'.
על פירושו למורה-נבוכים כתב רבי יצחק אברבנאל: "הנרבוני והאפודי שניהם נשרפים בבית הדשן", וזאת, בשל הפרשנות הרדיקלית של השניים למשנתו של הרמב"ם, בשונה מהפרשנות השמרנית, כפי שהסביר גם במקום אחר: "העמיקו שחתו הנרבוני והאפוד במקום הזה, לייחס לרב המורה דעת נפסד בהשגחת הש"י היא כוללת ולא פרטית בארץ".
על פירוש האפודי למורה הנבוכים כתב דב רפל כך: "הפירוש נועד כנראה להקל על המתחילים בעיון והמתקשים להבין את סגנונו של ר' שמואל אבן תיבון.
אין האפודי נכנס בפירושו לבירורן של בעיות פילוסופיות ושל קשיים במורה נבוכים עצמו".
יוסף שלמה דלמדיגו השווה את פירוש האפודי לפירושו הקלאסי של רש"י על התורה או על הש"ס, בשל דרכו של האפודי בפשטותו "בקיצור וביאור, והוא ראש הפרשנים".
מלבד כתבים אלה כתב האפודי חיבורים נוספים שנותרו בכתב יד.
חיבורו 'חשב האפוד' דן באסטרונומיה ובענייני הלוח העברי [וכנראה חיבר גם פירוש לגרסה העברית של ספר אלמגסט]; חיבורו 'זיכרון השמדות' סוקר היסטורית את הגזרות שעברו על עם ישראל מחורבן בית שני ואילך.
נותרו קטעים מפירושו של האפודי לפירוש אברהם אבן עזרא על התורה, וייתכן שחיבר גם פירושים לספר הכוזרי, ולביאור אבן רושד לספר הפיזיקה ('השמע הטבעי') של אריסטו.
פרופיל חדש - תנועה לאזרוח החברה בישראל הוא ארגון אנטי-מיליטריסטי התנדבותי הפועל לביטול שירות החובה בצה"ל ולעידוד הסרבנות בישראל.
הארגון מגדיר עצמו כתנועה פמיניסטית המונה נשים וגם גברים הפועל מתוך תפיסה כי מקומו המרכזי של הצבא בחברה הישראלית מעודד פטריארכליות ושוביניזם.
התנועה סבורה שהמשטר, החברה והתרבות הישראלים נגועים מיליטריזם, ופועלת לצמצם תופעה זו.
התנועה מלווה סרבני מצפון, ונמנעים מגיוס.
התנועה טוענת שהחברה בישראל שטופה מיליטריזם, שוביניזם וגזענות ופועלת לצמצום תופעות אלו.
לפי התנועה, מצב המלחמה שישראל שרויה בו נובע מבחירה של ממשלות ישראל לדורותיהן.
ב"אמנת פרופיל חדש" נכתב: "אנחנו ...
יודעות שאפשר לחיות במדינה שהיא לא מדינת חיילים.
מדינת ישראל יכולה לנקוט היום מדיניות שלום נחרצת היא יכולה להפסיק להיות מדינת צבא.
ברור ונהיר לנו שהילדים שלנו, בני הזוג שלנו, אנחנו עצמנו, לא מוכרחות להמשיך להיות מגויסות, לא מוכרחים לחיות כחיילים".
"פרופיל חדש" הוא ארגון פמיניסטי הכולל נשים וגברים.
פעילי התנועה מבקשים לשנות את התפיסה הקיימת כיום בחברה הישראלית הרואה בהתחיילות ערך ראשון וחשוב.
התנועה קוראת לחזרה לגבולות הקו הירוק ומתנגדת להמשך הכיבוש והשימוש בכוח צבאי ומשטרתי כדי לשלוט מעבר לקו הירוק, או כדי לכפות "שלטון מדכא ומפלה על הפלסטינים בישראל, תוך הריסת בתים, שלילת זכויות בניה ופיתוח, פיזור אלים של הפגנות".
פרופיל חדש נוסדה בקיץ 1998 על ידי שש נשים שערכו יום לימוד על "היבטים של גיוס והימנעות מגיוס בישראל".
על-פי אתר התנועה פעילים בה כארבעים עד חמישים מתנדבים קבועים, המפעילים גם קבוצות לימוד לנוער.
התנועה פועלת מפורשות נגד חובת השירות בצה"ל, ומנסה להביא לביטולה.
התנועה מפיצה מידע אודות שירות ואי-שירות בצה"ל, ומנסה להפיג את החשש מהדעות הקיימות נגד בעלי פרופיל 21. בין פעולותיה: הצגת תערוכה בשם "ולא ילמדו עוד מלחמה", החושפת נוכחות צבאית בתרבות ובחינוך בישראל.
נוסף לכל אלה, התנועה מסייעת לנמנעים מגיוס: באתר האינטרנט שלה היא מפנה באופן בולט לדפי הנחיות למבקשים להימנע מגיוס.
בדפים אלו נסקרות דרכים שונות המסייעות בקבלת פטור משירות צבאי, ביניהן: פנייה לרופאי הצבא, בקשה לעמוד בפני ועדת מצפון ופנייה לקצין בריאות הנפש.
התנועה תומכת גם בפעילותם של סרבני גיוס אקטיביים וציבוריים הכלואים בבתי הכלא הצבאיים מסיבות פוליטיות או מצפוניות בגין סירובם לשרת בצבא ומעמידה לרשותם מידע, עורכי דין ובעיקר תמיכה נפשית.
בשנת 2008, בתגובה לקמפיין "ישראלי אמיתי לא משתמט", פתחה התנועה בקמפיין תחת הכותרת "חושבים לפני הגיוס".
במהלך הקמפיין יצרה אירועים ציבוריים כנגד כניסה של קצינים לבתי-ספר, פרסום באנרים המציגים באור חיובי אנשים שלא התגייסו לצבא, וחילקה חוברת שאלות ותשובות על גיוס צבאי בה מוצגת הימנעות מגיוס כאלטרנטיבה אפשרית.
ב-15 בספטמבר 2008, הורה היועץ המשפטי לממשלה, מני מזוז, לפתוח בחקירה משטרתית כנגד התנועה, בחשד שבפעולותיה יש עבירות של הסתה להשתמטות מגיוס.
כחלק מהחקירה המשטרתית כנגד התנועה, נעצרו בחודש אפריל 2009 כשבעה מפעילי "פרופיל חדש", ונחקרו בחשד של הסתה להשתמטות משירות צבאי ועזרה למשתמטים.
החשודים שוחררו בערבות, ונאסר עליהם ליצור קשר למשך 30 יום עם חברים אחרים ב"פרופיל חדש".
גם המחשבים האישיים של חלק מהחשודים הוחרמו על ידי חוקרי המשטרה.
באותו זמן הייתה תלויה ועומדת עתירה לבג"ץ של "התנועה לשוויון בנטל", בתביעה לסגור את עמותת פרופיל חדש.
באוקטובר 2009 הוחלט על סגירת תיקי החקירה שנפתחו, בחלק מהמקרים בשל חוסר אשמה ובחלק אחר בגלל חוסר ראיות.
רשם העמותות החליט שלא לפרק את העמותה והעתירה לבג"ץ כנגד החלטה זו נדחתה.
בינואר 2009 נמנתה "פרופיל חדש" על ארגונים שונים שחתמו על מודעה שכינתה את פעולות צה"ל במהלך מבצע עופרת יצוקה "פשעי מלחמה" ו"פשעים כנגד האנושות" וקראה "לנקוט בכל האמצעים האפשריים לעצור את הזוועות נגד העם הפלסטיני".
רוב התרומות לעמותה מגיעות מחו"ל.
עם הגופים התורמים ב-2007 נמנו: הקוויקרים בבריטניה, SIVMO (הולנד), CordAid (הולנד), קואליציית נשים לשלום, גוש שלום וזוכרות.
באווירודינמיקה, פרופיל אווירודינמי הוא צורת החתך של הכנף (של פרופלור, רוטור או טורבינה).
גם למפרשים מייחסים פרופיל אווירודינמי.
צורת הפרופיל האווירודינמי היא אחד הפרמטרים החשובים המשפיעים על ביצועים של מטוס כמו יצירת כוח העילוי וכוח הגרר כתוצאה מזרימת אוויר על הפרופיל.
גוף בעל פרופיל אווירודינמי אשר נע בזורם מייצר כוח אווירודינמי .
כוח זה נגרם עקב תנועה יחסית בין הגוף והזורם.
באופן כללי ניתן לחלק את התרומות לכוח זה לתרומה מלחץ על שפת הגוף (כוח עילוי) בכיוון הניצב אליה ותרומת גזירה עקב צמיגות (כוח גרר).
פרופילים אווירודינמיים של כלים תת-קוליים בדרך כלל מתאפיינים בשפת התקפה עגולה, שפת זרימה חדה ואסימטריה בין המשטח העליון והמשטח התחתון.
פרופיל בעל תפקוד דומה בו מים הם הזורם נקרא סנפירית.
העילוי על גבי הפרופיל הוא תוצאה ישירה של זווית ההתקפה שלו וצורתו הגאומטרית.
כאשר הפרופיל מוטה בזווית מסוימת, ומשפיע על הזרימה המגיעה אליו, פועל כוח ההפוך בכיוונו לכיוון ההסטה של הזורם.
כוח זה נקרא כוח אווירודינמי.
רוב הפרופילים זקוקים לזווית הטיה כלשהי כדי לייצר עילוי, אך פרופילים אי-סימטריים יכולים לעשות זאת גם ללא זווית התקפה.
ההסטה של הזורם בקרבת הפרופיל גורמת לקווי זרימה מוטים.
כתוצאה מכך מקבלים הפרש לחצים בין שני צידי הפרופיל (ואם מדובר בזרימה לא דחיסה ולא צמיגה, ניתן לחשב גם את הפרשי מהירויות על פי משוואת ברנולי).
על ידי שימוש בעקרון הסירקולציה, תאוריית קוטה ז'וקובסקי, מקדם עילוי נתון והפרשי המהירויות בין הצד העליון והתחתון של הפרופיל, ניתן לחשב את כוח העילוי.
הכנפיים, המייצבים האופקיים והאנכיים של כלי טיס פנויים עם חתכים של פרופילים אווירודינמיים.
פרופילים אווירודינמיים נמצאים בשימוש גם בפרופלורים של מסוק, במאווררים ובטורבינות.
מפרשים הם פרופילים אווירודינמיים, וגם למשטחים התת-ימיים של סירות כמו השדרית תפקוד דומה.
בעלי חיים רבים ואפילו צמחים מסוימים משתמשים באופן טבעי בעקרונות הפרופילים האווירודינמיים.
דוגמאות הן ציפורים, דגים וקיפודי ים.
פרופיל אווירודינמי יכול לייצר כוח עילוי על כלי רכב ולעזור להנעתו.כל גוף בעל זווית התקפה הנתון לזרימה, כגון פלטה, בניין או גשר, ייצרו את הכוח האווירודינמי עילוי, בכיוון ניצב לזרימה.
בתכנון פרופילים אווירודינמיים בדרך כלל המטרה היא להגדיל את העילוי כמה שאפשר מחד גיסא ומאידך גיסא להקטין את הגרר.
משמאל ניתן לראות שני גרפים המתארים את השתנות מקדם העילוי בניסוי מנהרת רוח.
הגרף העליון מייצג פרופיל בעל סימטריות ולכן עבורו עילוי אינו מיוצר בזווית התקפה אפס, לעומת פרופיל א-סימטרי שיכול לייצר עילוי בזווית התקפה אפס.
בגרף התחתון ניתן לראות שעם עליית זווית ההתקפה מקדם העילוי עולה ליניארית בקירוב (בשיפוע כמעט קבוע), אך בסביבות 18 מעלות ישנה הזדקרות ומקדם העילוי נופל במהירות.
נפילת מקדם העילוי מתרחשת בגלל התנתקות שכבת הגבול במשטח העליון.
אפקטיבית, שינוי עובי שכבת הגבול משנה את צורת הפרופיל ומוריד את האפקטיביות של אי הסימטריות של הפרופיל על ידי הורדת הסירקולציה סביבו ובעקבות כך גם את העילוי.
גדילת עובי שכבת הגבול גורמת גם להוספת גרר.
עיצוב של הפרופיל האווירודינמי הוא שיקול משמעותי בתחום האווירודינמיקה.
ישנם סוגי פרופילים שונים לתחומי תעופה שונים.
לדוגמה, פרופילים סימטריים לא מייצרים עילוי בזווית התקפה אפס ולכן הם טובים יותר לטיסה הפוכה האופיינית למטוסי אווירובטיקה.
פרופיל סימטרי של מאזנים וכנפי קצה תורם להגדלת תחום זוויות ההתקפה המותר ללא הזדקרות.
בכך, זוויות התקפה רבות יכולות לבוא לידי שימוש ללא הפרדת שכבת הגבול במשטח העליון.
פרופילים של כלי טיס על-קוליים מתאפיינים בשפת התקפה חדה, ובאופן כללי מעוגלות יותר מאשר פרופילים של כלי טיס תת-קוליים.
שפת ההתקפה החדה גורמת לרגישות גבוהה לזוויות התקפה.
על ידי הגדלת העובי של הפרופיל באזור שפת ההתקפה ניתן לגרום לזרימה על-קולית לעבור לתחום התת-קולי.
לפרופילים המשמשים לטיסות על קוליות יש בדרך כלל עקמומיות נמוכה על מנת לאפשר טיסה מהירה יותר ללא עלייה משמעותית בגרר.
בכנפי כלי טיס מודרניים, ניתן להבחין בשינוי בפרופיל האווירודינמי לאורך הכנף, וזאת כדי להתאים לכל אזור בכנף את הפרופיל המתאים לזרימה האופיינית בו.
לרוב כלי הטיס מותקנים מדפים על הכנפיים.
מדף בשפת הזרימה של הפרופיל יכול לשמש במאזן, אך בניגוד למאזן, המדף יכול חלקית להיכנס לכנף כאשר הוא לא בשימוש.
לכנף המיועדת לזרימה למינרית יש עובי מקסימלי בקו הקימור המקסימלי באמצע הכנף.
ניתן בעזרת משוואות נאוויה-סטוקס להראות שבתחום הליניארי מפל הלחצים השלילי לאורך הזרימה שקול להורדת המהירות.
לכן, עם העקמומיות המקסימלית באמצע, שמירה על זרימה למינרית בחלק גדול יותר מהכנף נהיה אפשרי עבור מהירויות שיוט גבוהות יותר.
אולם, בנוכחות גורמים חיצוניים כמו גשם או הפרעות אחרות על גבי הכנף, כבר לא ניתן להשתמש במסקנה זו כיוון שהזרימה הלמינרית כבר לא נשמרת, אלא הופכת לטורבולנטית.
להלן מספר מונחים הקשורים לפרופילים אווירודינמיים:
משטח עליון (Upper Surface): בדרך כלל נתון למהירות גדולה יותר ולחץ נמוך יותר.
משטח תחתון (Lower Surface): בדרך כלל נתון למהירות קטנה יותר ולחץ גדול יותר.
הפרש הלחצים בין המשטחים תורם לעילוי.
שפת התקפה (leading edge ): הנקודה בחלק הקדמי של הפרופיל בה העקמומיות מקסימלית.
שפת הזרימה (Trailing Edge ): הנקודה בחלק האחורי של הפרופיל בה העקמומיות מקסימלית (גדולה בהשוואה בשפת ההתקפה).
בנקודה זו לרוב מתנתקת הזרימה.
מיתר אווירודינמי (Chord Line ): קו ישר המחבר בין שפת ההתקפה לשפת הזרימה.
אורך המיתר מסומן בדרך כלל c.
אורך המיתר הוא האורך האופייני של הפרופיל.
קו העקימון (Camber Line ): קו משפת ההתקפה לשפת הזרימה הנמצא במרחק שווה משני משטחי הפרופיל.
צורתו תלויה בהתפלגות העובי לאורך המיתר.
קו אפס-עילוי (Zero-Lift axis ): אם כנף נעה במקביל אל הקו הזה, לא פועל עליה כח עילוי.
עבור פרופיל סימטרי קו זה מתלכד עם המיתר האווירודינמי.
עובי הפרופיל (Boundary layer thickness ): משתנה לאורך המיתר.
ניתן להעריך עובי על סמך שתי דרכים:
בניצב למיתר, לפי "המוסכמה הבריטית".
בניצב לקו העקימון, לפי "המוסכמה האמריקאית".
מומנט נטייה (Pitching Moment ): מומנט על פרופיל הכנף הנוצר על ידי הכוח האווירודינמי ביחס למרכז האווירודינמי על פרופיל הכנף.
בנוסף, פרמטרים חשובים לתיאור התנהגות הפרופיל בתנועה בזורם הם:
המרכז האווירודינמי (Aerodynamic center ): המרחק לאורך המיתר משפת ההתקפה, בו המומנט איננו תלוי במקדם העילוי או בזווית ההתקפה.
בנקודה זו מתקיים , כלומר הנגזרת של מקדם המומנט ביחס למקדם העילוי בנקודה זו שווה לאפס.
מרכז הלחץ (Center of pressure ): הנקודה בה פועל שקול כוחות הלחץ (העילוי).
חישוב המומנט השקול עקב הלחץ בנקודה זו הוא אפס (המרחק לאורך המיתר משפת ההתקפה, בו המומנט מתאפס).
פרופילי NACA הם פרופילים אווירודינמיים אשר פותחו על ידי הוועדה הלאומית המייעצת לאווירונאוטיקה של ארצות הברית.
NACA הגדירה מספר משוואות המייצרות פרופילי כנף לפי הגדרה של 4 ספרות המתארות את צורת הפרופיל:
ספרה #1: הקימור המקסימלי באחוזים מאורך המיתר.
ספרה #2: המרחק של הקימור המקסימלי בעשרות אחוזים (מאורך המיתר) משפת ההתקפה.
ספרות #3,4: עובי הפרופיל המקסימלי באחוזים מאורך המיתר.
בעזרת ארבעת הספרות של פרופילי NACA ניתן להגדיר את הצורה הגאומטרית של הפרופיל המדובר ולהסיק על תכונותיו האווירודינמיות.
הספרות 00 מעידות כי זהו פרופיל סימטרי
הספרות 12 מעידות כי עובי הפרופיל הוא 12% מאורך המיתר.
כיום קיימות תוכניות המיועדות לתכנון פרופילי כנף לפי דרישות, כגון PROFOIL, XFOIL, AeroFOIL.
תורת הכנף הדקה פותחה על ידי המתמטיקאי הגרמני-אנגלי מקס מונק ונערכה על ידי האווירודינמאי הבריטי הרמן גלאורט ועוד רבים אחרים, בשנות ה-20 של המאה ה-20. זוהי תאוריה המקשרת בין זווית ההתקפה לעילוי לזרימות בלתי דחיסות ובלתי צמיגות.
התאוריה עושה קירוב של הזרימה סביב פרופיל דק לזרימה דו־ממדית.
בזמן הוצאת התאוריה היא זכתה ליחס רב מהסיבה שסיפקה בסיס לתכונות חשובות של פרופילים בזרימה דו־ממדית:
בפרופיל סימטרי, המרכז האווירודינמי ומרכז הלחץ נמצאים במרחק רבע מיתר משפת ההתקפה.
בפרופיל עקמומי, המרכז האווירודינמי שוכן במרחק רבע מיתר משפת ההתקפה.
השיפוע של גרף מקדם העילוי אל מול זווית ההתקפה הוא לרדיאן.
הדבר נכון כאשר זווית ההתקפה מוגדרת ביחס למיתר.
תאוריית הכנף הדקה אינה לוקחת בחשבון את תופעת ההזדקרות.
כתוצאה מ-3 ניתן לקבל כי מקדם העילוי עבור פרופיל עקמומי בעל מוטת כנפיים אינסופית הוא:
כאשר היא זווית ההתקפה ברדיאנים ו- הוא מקדם העילוי כאשר אפס.
כלומר, העילוי ליחידת אורך שווה למכפלת הצפיפויות של הזורם, מהירות הזרימה והסירקולציה, המוגדרת ע"י:
לכן, על מנת להגיע לעילוי, עלינו לדעת את פילוג הערבוליות על פני הפרופיל.
נניח כי תנאי השפה של אי חדירה מתקיים לא רק על שפת הכנף אלא גם על המיתר שלה.
הנחה זו סבירה אם הפרופיל "דק מספיק" ומסתכלים עליו "מרחוק מספיק".
נסמן ב- את רכיב המהירות הניצב לקו המיתר.
משמעות ההנחה היא ש- על גבי המשטח העליון של הפרופיל ועל גבי המיתר שווים (מתאחדים).
נדרוש: , כאשר הוא רכיב המהירות המציפה שמכתיבה הזרימה שמסביב לפרופיל, בכיוון ניצב למיתר, ו- הוא פרמטר אורך שמתקדם על המשטח העליון (קו העקימון , הוא פרמטר אורך שמתקדם על המיתר).
ממשואות פוטנציאליות של מקור , מידת ההשפעה על של קטע על נקודה :
ולכן באמצעות אינטגרציה נוכל למצוא את השפעת כל המקורות יחד על מיתר:
נציב את הנ"ל בדרישה שרשמנו ונקבל:
הבעיה עכשיו היא לפתור את המשוואה האינטגרלית שהתקבלה.
לשם כך, נבצע החלפת משתנים:
כאשר הוא פרמטר משתנה ו- הוא קבוע עבור על משוואה אינטגרלית נפרדת.
הוא קבוע מכיוון שבכל משוואה, הוא קבוע.
כלומר, המשוואה היא על משתנה דמה שאיתו מגיעים ל- עבור מסוים.
לאחר הצבת החלפת המשתנים נקבל:
על ידי שימוש בפתרון טורי פורייה ניתן לקבל:
כאשר מקדמי פורייה שמתקבלים הם:
לפי משפט קוטה-ז'וקובסקי, כוח העילוי ניתן לחישוב על ידי:
המומנט ביחס לשפת ההתקפה יתקבל על ידי:
מקדם העילוי יהיה תלוי רק בשני המקדמים הראשונים בטור:
ומקדמי המומנט סביב שפת ההתקפה ורבע מיתר הם:
זווית התקפה זוהי הזווית בין כיוון הזרימה החופשית של האוויר (זרימה כנגד הפרופיל) לבין מיתר הפרופיל.
לזווית ההתקפה חשיבות רבה מאוד, וכל שינוי בזווית ההתקפה משפיע על התכונות האווירודינמיות של פרופיל הכנף.
כאשר קו זרימת האוויר מקביל למיתר, זווית ההתקפה תהיה - 0.
כאשר שפת ההתקפה תעלה מעל קו זווית - 0, זווית התקפה תהיה חיובית.
כאשר שפת התקפה תרד מתחת לקו - 0, זווית התקפה תהיה שלילית.
עבור כל סוג פרופיל קיימת זווית התקפה מינימלית שבה נוצר כוח עילוי שהיא בין הערכים הנמוכים של זווית חיובית (סביבות 1-2 מעלות) ועד ערכים של זווית שלילית קטנות (סביבות מינוס 1-2 מעלות).
קיימת גם זווית התקפה שעבורה העילוי הוא מרבי (סביב 18 מעלות).
הגדלת זווית ההתקפה מעבר לזווית של עילוי מרבי תגרום להקטנה של כוח עילוי עד להזדקרות (נתק של זרימה אוויר מהפרופיל) ואיבוד העילוי.
פרופוליס היא תערובת הנאספת ומעובדת על ידי דבורים ומורכבת בעיקרה משרף עצים, דונג ורוק של הדבורה האוספת.
לפרופוליס כינויים רבים, כגון: "דבק דבורים", "האנטיביוטיקה של הטבע" ו"השעווה השחורה".
הרכב הפרופוליס תלוי בסוג הצמחים הנגישים לדבורים.
מקור שם התערובת הוא מיוונית: 'פרו' - לפני, 'פוליס' - עיר, וייתכן שהיא נקראת כך עקב שימושן של הדבורים בחומר לצורך אטימת חורים בכוורת (כמו השער שנמצא בחזית העיר).
הפרופוליס נמצא בשימוש בידי האדם עוד מימי מצרים העתיקה, היוונים והרומאים - כתרופה, כחומר דבק לכלים, לאטימת סדקים במכלים וכן לחניטה – עקב היותו של החומר מונע ריקבון לצורך שימור מומיות.
דונג וחומצות שומן - כ-30%
דבש ושמנים אתריים - כ-10%
פלבנואידים וחומצות פנוליות (בנזיל אלכוהול, חומצה בנזואית, חומצה קפאית וחומצה פרולית)
חלבונים מאבקה וחומצות אמינו (ארגינין ופרולין)
מינרלים וחומרים אורגניים כמו ברזל, עופרת ואבץ
שיחור אחר פרופוליס ידוע רק אצל דבורת הדבש וחלק מהדבורים חסרות העוקץ.
ישנם שני הבדלים בין איסוף פרופוליס לאיסוף אבקת פרחים:
העברת הפרופוליס לאורך אותו צד של הגוף לעומת פעולת רגליים צולבת במקרה של האבקה.
פריקה בכוורת על ידי עמלה אחרת, לעומת פריקה באופן עצמאי על ידי הדבורה האוספת.
הפרופוליס מופק בצורה מוגברת באמצעות גידול דבורים בעלות נטייה גבוהה לאיסוף.
ניתן להגדיל את כמותו על ידי יצירת חללים לא טבעיים, אך הדבר עלול להפריע לטיפול השוטף של תחזוקת המכוורת מאחר שהפרופוליס נדבק לידיים ולבגדים במזג אוויר חם, מזהם טבעי של דונג, מסרבל הסרת חלות דבש לשיווק ומקשה על שליפת חלות מהכוורת.
מיצוי הפרופוליס נעשה בדרכים שונות על ידי אתנול, גליקול, מים או שמן.
תהליך המיצוי הכרחי למניעת הופעת תסמינים של אלרגיה מאחר שהפרופוליס מכיל ארס של חרקים אשר נלכדו בתוכו.
דיפון החלק הפנימי של חללי הקן וחלות ולד
כליאה של חרקים ובעלי חיים מתים
ערבוב כמויות קטנות עם דונג לאיטום תאי ולד
ציפוי הסביבה החיצונית של הכוורת
פרופילאה (יוונית Προπυλαια; לטינית Propylaeum) הוא מבנה שער מונומנטלי שנהג באדריכלות היוונית והרומית לאחריה.
מקור המילה בצירוף "Προ" (פרו - "לפני") ו-"Πυλαια" (פילאה - "עמודים") שהוענק לפרופילאה, שער הכניסה של האקרופוליס באתונה.
בהמשך החל נוהג השימוש במושג גם במקומות אחרים ומשמעותו הייתה בפשטות "שער".
מבני פרופילאה הוקמו במקומות רבים בעת העתיקה, ובהם מיקנה ובעלבכ.
הפרופילאה של האקרופוליס באתונה הועתקה גם בתקופות אדריכליות מודרניות, ושער ברנדנבורג בברלין לדוגמה, מבוסס על המבנה ההיסטורי.
פרופיל משתמש (בעברית תקנית: מִתְאַר מִשְׁתַּמֵּשׁ) הוא אוסף הנתונים האישיים הנשמרים עבור משתמש קצה מסוים, לרוב בפלטפורמה דיגיטלית מקוונת.
חשוב להפריד בין מערכות תגובות לבין מערכות פרופילים.
פרופיל המשתמש נשמר על ידי כל מערכת המעוניינת בכך שאיתה המשתמש בא במגע, החל מיישומים המעוניינים לשמור את הגדרות ממשק המשתמש, דרך מערכת הפעלה המעוניינת לשמור את פעולותיו האחרונות של המשתמש לצורך נוחות בהפעלה נוספת, וכלה באתר אינטרנט המכיל מידע אישי שאותו הוא מציג למשתמש בכל פעם שזה גולש אליו.
פרופיל משתמש אם כן הוא הייצוג הדיגיטלי של זהותו של אדם מסוים בעיני תוכנה מסוימת ובעיני שאר המשתמשים באותו מימד.
יצירת פרופיל משתמש הוא תהליך בניית פרופיל המשתמש תוך איסוף הנתונים הרלוונטיים מהמשתמש באופן אקטיבי - נתונים שהמשתמש צריך להכניס במפורש לצורך יצירת הפרופיל (גיל המשתמש למשל), או פסיבי - נתונים שהמערכת לומדת על המשתמש מבלי שהוא צריך להגדיר לה זאת במפורש (גלישה לאתר למשל הנשמרת בהיסטורית הגלישות).
על אף שבחלק מהמקרים המערכת המבצעת איסוף נתונים פסיבי מאפשרת למשתמש למחוק את הנתונים שנאספו עליו, עצם האיסוף הפסיבי מהווה בעיני רבים פגיעה בזכות לפרטיות שכן למשתמש לא תמיד יש דרך להכיר את כל הנתונים שנלמדו עליו וכיצד המערכת עושה בהם שימוש.
בדרך כלל פורומים מקוונים מכילים פרופיל משתמש כך שלשאר המשתמשים יהיו פרטים בסיסיים על המשתמשים האחרים שאיתם בדיון.
הפרטים הבסיסיים כוללים חלק כזה או אחר מהפרטים המופיעים בדרך כלל בקורות חיים, ולעיתים רבות אף מאפשרים הוספת תמונה הנקראת על פי רוב תמונת פרופיל.
יחד עם הפרטים האישיים, פורומים לרוב גם מוסיפים נתונים סטטיסטיים לגבי השימוש באתר כגון מספר ההודעות שפורסמו, תאריך התחברות אחרון וכן הלאה.
באתרי רשתות חברתיות באינטרנט קיים שימוש נרחב מאוד בפרופיל משתמש, ותחת הגדרה זו נאספים נתונים רבים מאוד.
למעשה כל מה שרשת חברתית מציגה הוא פרופיל המשתמש של המשתמשים בה.
פייסבוק ומייספייס הן שתי דוגמאות לרשתות המאפשרות למשתמש כל הזמן להרחיב את הפרופיל שלו על ידי הוספת יישומים ייעודיים המציגים פרטים אחרים עליו.
באתרים שהכנסותיהם מבוססות על פרסום או על מכירה, פרופיל המשתמש, הנשמר בשרתי האתר, מאפשר להציג למשתמש פרסומות התואמות את תחומי העניין שלו, כפי שזוהו על ידי האתר.
דבר זה מתאפשר בין היתר באמצעות תוכנה ("עוגיות" או "Cookies" בעגה המחשובית) האוספת מידע על גולשים ברשת ומקשרת צרכנים פוטנציאליים עם מפרסמים.
פרופיל משתמש נמצא במרבית מערכות ההפעלה המספקות ממשק משתמש גרפי, דוגמת Microsoft Windows, ו-Mac OS.
הפרופיל משמש לא רק לצורכי התאמת ממשק המשתמש אלא גם לשיפור נגישותו לפעולות התדירות יותר אותן הוא מבצע והגדרות הפעלה מיוחדות אותן הוא הגדיר.
פּרוֹפֵן (בכתיב לועזי: Propene), הידוע גם בשם פּרוֹפִּילֵן (Propylene), הוא תרכובת אורגנית בלתי רוויה, בעלת הנוסחה הכימית C3H6. לתרכובת קשר כפול אחד, והיא האלקן השני הפשוט ביותר, והשנייה בתפוצתה הטבעית, לאחר אתן (אתילן).
בטמפרטורת החדר, פרופן הוא גז חסר צבע וריח.
כאשר הוא משמש כדלק מוסיפים לו לעיתים קרובות כמויות זעירות של תרכובת גופרית בעלות ריח חזק (תיולים, קרויים גם מרקפטאנים), כדי להקל על גילוי דליפות.
לפרופן צפיפות ונקודת רתיחה גבוהות יותר משל אתן (אתילן), עקב המסה המולקולרית הגבוהה יותר שלו, והמולקולות הגדולות יותר.
נקודת הרתיחה שלו נמוכה במקצת מזו של פרופאן, ולכן הוא נדיף יותר.
אין בו קשרים בעלי קוטביות חזקה, אולם למולקולה מומנט דיפול קטן עקב הסימטריה המופחתת שלה (מיקום קשר כפול באחד מצידי המולקולה שובר את סימטריה השיקוף שקיימת בפרופאן).
לפרופן אותה הנוסחה הכימית כמו לציקלופרופאן, אולם האטומים מקושרים בדרכים אחרות, ולכן אלה הם איזומרים.
פרופן מופק ממקורות מתכלים: נפט או מאגרי גז טבעי, ובמידה פחותה גם מפחם.
על כן זהו דלק מאובנים.
פרופן מופק ממקורות אלה בעזרת זיקוק למקוטעין בעת זיקוק נפט, אך עקב הביקוש הרב הוא מופק בעיקר בעזרת פיצוח, תהליך בו המולקולות הארוכות בנפט מפורקות לשברים קטנים יותר, ביניהם פרופן, אותו מפרידים מהתערובת בעזרת זיקוק למקוטעין.
פרופן הוא חומר הגלם לייצור פוליפרופילן, פולימר בעל שימושים נרחבים, ובמיוחד אריזה.
מפיקים פוליפרופילן מפרופן בתהליך פולימריזציה בעזרת קטליזת זיגלר-נטה, שיוצרת פוליפרופילן איזוטקטי.
פרופן ובנזן הם חומרי הגלם הבסיסיים בתהליך קומיני, תגובה תעשייתית לייצור אצטון ופנול.
פרופן משמש גם בתהליך הייצור של מוצרים כימיים רבים אחרים, דוגמת איזופרופנול (propan-2-ol), אקרילוניטריל, ופרופילן אוקסיד (epoxypropane).
בין השנים 2000 ל-2008 ייצור הפרופן באירופה וצפון אמריקה נאמד בכ-35 מיליון טון לשנה, ללא גידול, אך ייצורו הלך וגדל במזרח אסיה, בייחוד בסינגפור וסין.
הייצור הכלל-עולמי של פרופן הוא כמחצית משל אתן (אתילן).
בדומה לאלקנים אחרים, פרופן עובר תגובות סיפוח בקלות יחסית, בטמפרטורת החדר.
התגובה מתרחשת על הקשר הכפול, הזמין יותר לתגובה מקשר יחיד (קשר רווי).
בשנת 2013 דווח כי החללית קאסיני-הויגנס החוקרת את כוכב הלכת שבתאי איתרה פרופן על הירח טיטאן בחלק התחתון של האטמוספירה שלו.
מקור הפרופן הוא כנראה מתגובות של רדיקלים הנוצרים משבירת מולקולות מתאן בהשפעת קרינת השמש
צמצום מספר החשודים בביצוע עבירה בכלל ועבירות סדרתיות בפרט - זהו התחום המוכר יותר לציבור, והוא גילוי העבריין שזהותו אינה ידועה.
בדרך כלל מדובר במקרים של עבירות סדרתיות, היינו רצף של עבירות המבוצעות על ידי עבריין מסוים, (או עבריינים מסוימים), או אף במקרה של פשע בודד וקיצוני.
מצב זה מתאפשר לאור הניסיון הפורנזי המצטבר, לפיו שיטת ביצוע העבירה קשורה למאפייני האישיות של העבריין.
לכן ינתח הפרופילאי לא רק את זירת העבירה, ואת כל העובדות העולות ממנה, לרבות עובדות שיתבררו מהבדיקות הפורנזיות, אלא גם את כל הממצאים המתייחסים לאינטראקציה בין העבריין ובין הקורבן.
במקרים בהם מחפשים את העבריין שזהותו אינו ידועה, עבודתו של הפרופילאי יכולה לסייע במיקוד כיווני החקירה, ובכך לחסוך שעות עבודה רבות של החוקרים, משאבים יקרים, ומעל לכול - קורבנות נוספים.
הערכת אישיותו והתנהגותו של הנחקר, להשגת תשאול אפקטיבי - תחום נוסף בפרופילאות הפלילית, ההולך ומתפתח בשנים האחרונות, הוא הכנת פרופיל יחידני על נחקר, בדרך כלל חשוד, לצורך תשאולו המוצלח.
דוח הפרופילאי כאמור, יוכן ויוגש לחוקר במהלך ההכנות לתשאול (כאשר מדובר בתשאול יזום ומתוכנן מראש), או תוך כדי תהליך החקירה (כאשר מדובר בחשוד שנעצר ללא הכנות מקדימות, למשל חשוד שנתפס "על חם").
דוח הפרופילאי יחשוף בפני החוקר "נקודות תורפה" באישיותו של הנחקר, שדרכן ניתן להפיק מהנחקר את מרב המידע והראיות שהחוקר שואף לקבל ממנו, ובכלל זה השגה כדין של הודאה תקפה.
המושג "נקודות תורפה" מתייחס למכלול הגורמים היכולים לסייע להשגת מטרות התשאול, ובכלל זה: מניעים של הנחקר, לחצים הפועלים עליו, אינטרסים, וסוג האישיות (מוחצן - מופנם ועוד).
כל אלו ישמשו את הפרופילאי לגבש את המלצותיו לגבי טכניקות התשאול המתאימות ביותר למקרה הנדון.
בנוסף לשני התחומים העיקריים, שתוארו לעיל, ניתן למנות תפקידים נוספים של הפרופילאות, כגוף סיוע, ייעוץ ותמיכה בקבלת החלטות, במקרים ובמצבים הבאים:
עידוד עדים לשתף פעולה - עדים בכלל ונפגעי עבירה בפרט, מהווים מוקד נוסף לעבודתו של הפרופילאי.
התופעה שקורבן נמנע מלהתלונן, או מסרב לשתף פעולה עם עובדי הרשויות ידועה ומוכרת.
במקרים רבים, העדר תלונה, או שיתוף פעולה כאמור, עלולים לאיין את האפשרות לסייע לנפגע העבירה, מצד אחד; או לתפוס את העבריין ולהביאו לדין, מצד שני.
הפרופילאי יכול במקרה כזה לייעץ לחוקר כיצד לפתח אינטראקציה עם העד, או הקורבן, שבמהלכה יקבל המתשאל את המידע, או הראיות הדרושות.
קיום סימולציות (מקרים ותגובות) - בעולם מקצועי ופתוח לתקשורת ההמונים, משחקי תפקידים הם חזון נפרץ.
חוקרים ונחקרים, אנשי עסקים ורבים אחרים, אפילו פוליטיקאים; מקיימים סימולציות, בהנחיית מומחים, לשיפור ביצועיהם והופעתם, ובכלל זה כעדים לעדות בבית משפט.
הפרופילאי יכול להיות מנחה מצוין לתהליך זה.
איכון נעדרים - חקירת אירוע של נעדר היא חקירה ייחודית במסגרת החקירות הפליליות.
ככל שממצאי החקירה יובילו למסקנה כי נסיבות ההיעדרות אינן קשורות בעבירה פלילית (חטיפה, או כליאה בלתי-חוקית), אזי תתמקד החקירה באיכון הנעדר - גם לצורך הצלת חייו במקרים מסוימים.
ככל שהנעדר נושא עמו פוטנציאל רב יותר ליפול קורבן לעבירה, או לסכן את נפשו, אזי חוות דעתו של הפרופילאי הפלילי תהיה קריטית יותר לצורך הפעלה יעילה של מאמץ החיפושים אחריו.
משא ומתן באירוע משברי - לעיתים מתעורר צורך לערוך פרופיל באירוע משברי, כאשר לא רק שהזמן העומד לרשותו של הפרופילאי מצומצם, אלא גם סכנה מיידית נשקפת לחיי אדם בזמן אמת.
לדוגמה בעת אירוע של תפיסת בני ערובה ומיקוח על השגת תועלות או טובות הנאה; או בעת חטיפה לשם קבלת כופר וכיוצא באלה.
במצבים אלו הפרופילאי יכול להכין פרופיל ממצה, על מנת לייעל את המשא ומתן עם החוטפים, לצמצם את הסכנות, ולסייע בקידום האינטרסים המבצעיים של הרשויות, למשל, "למשוך זמן" במשא ומתן, כדי לאפשר לכוחות מיוחדים לבצע פעולה מבצעית לחילוץ בני הערובה, או לאיתור החוטפים.
גיוס והפעלת מקורות וסוכנים - תחום ייחודי נוסף בפרופילאות הפלילית, שהעיסוק בו בספרות המדעית הוא מצומצם ביותר, הוא פרופילאות לגיוס והפעלת מקורות מודיעין וסוכנים חשאיים.
כאן קיימת חשיבות לא רק להערכת אמינות המקור ולשימור מניעיו לשם המשך בפעילותו המבצעית לספק מודיעין, אלא גם לסכל מצב של "חציית קווים" ובגידה במפעילים.
הערכת מסוכנות - תכליתה של הערכת מסוכנות היא צפי של התנהגות אלימה כלפי האחר והתנהגות אובדנית.
הערכת מסוכנות נעשית בדרך כלל במקרים של אלימות במשפחה, אך גם לצורך קבלת החלטה על מעצר ושחרור של חשוד או של נאשם במקרים אחרים.
עם זאת, הערכת מסוכנות נעשית גם לעדים מאוימים, בכל הנוגע לסכנות הנשקפות להם.
עם ההכרה במרכזיות הפרופילאות הפלילית כתחום יישומי וכמקצוע, הלכה והתפשטה הפרופילאות לשטחים נוספים מעבר למימד הפלילי, ובכלל זה ניתן למנות את הפרופילאות לטרור (Terrorism Profiling), פרופילאות לסינון ומיון מועמדים למשרות או לקוחות, ופרופילאות בעולם התוכן העסקי Competitive Intelligence.
תחום העיסוק של הפרופילאי הוא רחב מאוד ומחייב לא רק התמקצעות במגוון של תחומים במדעי החברה וההתנהגות, אלא גם ניסיון עשיר בתחום.
מערך הפרופילאות במשטרת ישראל עבר טרנספורמציה מיחידת מז"פ, פסיכולוגיה חקירתית, ליחידת החקירות במדור סיוע חקירתי שבמטה הארצי בירושלים.
ראש התחום הוא רפ"ק רונן מנחם, המרכז את נושא הפרופילאות בפשיעה חמורה ותיקי נעדרים תוך כתיבת דוחות אופרטיביים ליחידות החקירה השונות.
נכון לשנת 2024, בישראל מתקיימת תוכנית אחת ללימודי תעודה בפרופילאות פלילית באוניברסיטת אריאל בלבד.
הלימודים נערכו תחילה בקמפוס האוניברסיטה ששכן בשכונת רמת אביב בתל אביב-יפו, ובשנת 2019 עבר משכנו לשכונת מונטיפיורי בתל אביב-יפו, שם נערכת תוכנית הלימודים.
ארכה של תוכנית הלימודים היא שנה אקדמית אחת, ולתוכנית הלימודים ניתן להתקבל על בסיס זכאות לתואר אקדמי.
החל משנת 2017, ניתן ללמוד קורס גם באוניברסיטת בר-אילן - קורס סמינריוני בפרופילאות פלילית, שאינו מקנה הסמכה כלשהי ולא תעודת בוגר בלימודי פרופילאות פלילית, בעוד שתעודת בוגר מוענקת לבוגרים שעמדו בדרישות תוכנית הלימודים המוצעת באוניברסיטת אריאל.
פרופיל ביופיזיקלי היא בדיקה לא פולשנית אשר מעריכה את מצבו של העובר ברחם ובפרט את הסיכון למוות תוך רחמי.
אם במהלך הבדיקה קיים חשד כי העובר במצוקה כלשהי, ניתן להתערב במספר דרכים לפני שיחל תהליך אשר יוביל למות העובר.
בדיקת BPP מערבת מידע משני מקורות (אולטרה סאונד ומוניטור של העובר).
בדיקה זו כוללת את הערכים הבאים:
בדיקת NST (non stress test) של העובר (מוניטור עוברי) - מוניטור הבודק דופק עוברי, כאשר תוצאה נורמלית כוללת לפחות שתי אפיזודות של אקסלרציה (האצה) במוניטור שגובהן מעל 15 פעימות לדקה (מעל הדופק הבסיסי) ואורכן מעל 15 שניות, במשך בסה"כ 20 דקות.
בדיקת אולטרה סאונד להערכת כמות מי השפיר - לפחות כיס אחד המלא בנוזל מי שפיר שבו נמדדו מעל 2 ס"מ גובה של מי השפיר.
הערכת מספר נשימות העובר - אפיזודה אחת לפחות של תנועות נשימה האורכת לפחות 20 שניות, במשך 30 דקות.
הערכת תנועות עובריות - לפחות שלוש תנועות איברי העובר לרבות הנעת גפיים במשך 30 דקות.
טונוס - אפיזודה אחת או יותר של מתיחת השרירים (אקסטנציה וחזרה לפלקציה) של הגפיים (פתיחה וסגירה של היד נחשבות כטונוס נורמלי).
לכל פרמטר ניתנות 2 נקודות במידה וקיימים תנאים מסוימים, כאשר הציון המקסימלי הוא 10.
נמצא כי בדיקת BPP יעילה יחסית בהערכת מצבו הכללי של העובר, וכי קיימת קורלציה גבוהה בין BPP נמוך לבין עובר שנמצא במצב של חמצת מטבולית (כפי שהתגלה בדיקור חבל הטבור ומדידת ה-PH).
בדיקת NST (מוניטור עוברי) היא בדיקה לא פולשנית אשר נועדה להעריך את מצבו הכללי של העובר.
תצפיות על עוברים הראו שעוברים תקינים בעלי מערכת עצבים אוטונומית תקינה, יראו אפיזודות קצרות של האצה בקצב הלב העוברי (fetal heart rate accelerations).
האצות מתרחשות כמעט תמיד כאשר העובר זז ברחם.
גם במצבים בהם קיים לחץ חלקי על וריד חבל הטבור קיימות האצות בדופק העוברי, שמטרתן לשמר את תפוקת הלב כתגובה לירידה הזמנית באספקת הדם מחבל הטבור.
האצה מוגדרת כעליה בדופק העוברי מעל הדופק הבסיסי (הבזאלי) של 15 bmp והנמשכת לפחות מעל 15 שניות.
NST יכולה להיות מוגדרת כרקאטיבית או לא ראקטיבית.
בדיקה ראקטיבית מוגדרת כבדיקה הכוללת לפחות שתי האצות כהגדרתן לעיל, במשך 20 דקות.
לעיתים יש צורך בהערכה בת 40 דקות כתלות במחזור השינה העוברי (כלומר, ייתכן כי העובר ישן במהלך הבדיקה ועל כן יש צורך להאריכה ב-20 דקות).
בדיקת NST תחשב לא ראקטיבית, במידה ולא נעשו מספיק האצות במשך 40 דקות.
בבדיקת NST ייתכנו גם דה-אקסלרציות, בלפחות 50% מן המקרים.
במידה והן לא רפטטיביות ואורכות פחות מ-30 שניות, אין צורך בהתערבות מיילדותית.
אולם, חזרות של דה-אקסלרציות או כאלו הנמשכות מעל 60 שניות מקושרות לעליה בסיכון למות העובר.
הערכת כמות מי השפיר נעשית על ידי בדיקת נפח מי השפיר (Amniotic fluid Index - AFI).
AFI נורמלי מוגדר כמדידה של כיס מי שפיר אחד לפחות, בו כמות המים הוורטיקלית היא 2 ס"מ.
מיעוט מי שפיר, לדוגמה, מוגדר כמצב בו מדידת הכיס הגדול ביותר של מי השפיר תניב תוצאה הנמוכה מ-2 ס"מ, וב-AFI כולל של מתחת ל-5 ס"מ, בעוד שריבוי מי שפיר מוגדר כ- AFI הגדול מ-24-25 ס"מ.
מדידת AFI מתבצעת באמצעות אולטראסאונד וחלוקת הבטן לרבעים דמיוניים, כשבכל רביע מחושבת כמות מי השפיר בכיס של אותו הרביע, ונעשית סכימה של התוצאות בכל הכיסים.
מיעוט או ריבוי מי שפיר עלולים להצביע על מחלות שונות, ומכאן חשיבות הבדיקה והכללתה בבדיקת ה- BPP.
פרופילן גליקול או 1,2 פרופאן דיאול (1,2-propanediol) הוא תרכובת אורגנית שנוסחתה המולקולרית C3H8O2 או HO-CH2-CHOH-CH3. זהו נוזל צמיג שקוף, כמעט חסר ריח, בעל טעם מתוק חלש, סופח מים (היגרוסקופי) ומסיס לחלוטין במים, אצטון וכלורופורם.
פרופילן גליקול הוא דיאול כלומר מכיל שתי קבוצות כוהל.
לחומר מגוון רחב של שימושים, בהם כמונע קפיאה, כממס וכתוסף מזון.
פרופילן גליקול לשימוש חי מופק מהידרוליזה של פרופילן אוקסיד (CH3CHCH2O) בטמפרטורה גבוהה.
החומר משמש כממס לתרופות שונות הן לבליעה והן להזרקה או לשימוש חיצוני.
כך למשל מכינים דיאזפאם (ואליום) שאינו מסיס במים להזרקה.
המסת צבעי מזון ותוספי טעם.
המסת חומרים לפיתוח סרטי צילום
בשל יכולתו לספוח מים מהאוויר משמש החומר לשמירת לחות של מוצרים שונים
כתוסף מזון מלחלח, מסומן כE1520.
למטרה דומה (שמירת לחות) מוסיפים פרופילן גליקול לתרופות, מוצרי קוסמטיקה, משחות שיניים, שמפו ומוצרי טיפוח אחרים.
שמירת לחות של טבק למקטרת
החומר דומה לאתילן גליקול אך אינו רעיל ולכן משתמשים בו כנוזל קירור כאשר הנוזל אמור בסופו של דבר להגיע לביוב, לקרקע או למים.
כחומר מתחלב (אמולסיפייר) באנגוסטורה ביטרס.
במכונות עשן המפיקות עשן לאירועים
החומר הופך בגוף לחומצה פירובית שהוא תוצר טבעי של פירוק גלוקוז, חומצה אצטית וחומצת חלב: כולם חומרים המצויים ממילא כחלק משרשרת תגובות מטבוליות בתאים כך שהרעילות נמוכה מאוד.
נדרש ריכוז של גרם חומר בליטר דם כדי לקבל הרעלה: ריכוז שכמעט בלתי אפשרי להגיע אליו.
פרופיל התנועה של קסטנברג ) הוא מודל תאורטי המספק לאנשי מקצוע מתחומים טיפוליים כלי אבחוני הנוגע לשפה הבלתי-מילולית של מטופלים, שפת התנועה.
האבחון מאפשר באמצעות התבוננות בתנועת גוף האדם לתאר פרופיל תנועה, ממנו ניתן לקבל מידע לגבי נושאים התפתחותיים וקליניים של האדם, כמו גם לגבי המזג והמרכיבים האישיותיים שלו, וכן דפוסי הקשר שהוא יוצר עם סביבתו.
ג'ודית קסטנברג, שעל שמה קרויה השיטה, הייתה פסיכיאטרית ופסיכואנליטיקאית יהודיה-אמריקאית, מחלוצות חקר התנועה.
קסטנברג פיתחה את התאוריה ל"שיטת קסטנברג" במהלך שנות ה-40. המערכת שפיתחה מותאמת ומקבילה לכל שלב התפתחות בילדות המוקדמת, דבר המאפשר הבנה לתבניות האינטראקציה בין ילדים והורים
לאורך השנים אבחנה וטיפלה קסטנברג באמצעות השיטה במטופלים רבים, ובין השאר ערכה כ-120 פרופילים של תנועה לילדים עד גיל 5 בקיבוץ בישראל ב-1971. שיטתה מיושמת כיום ברחבי העולם ונלמדת בתוכניות הכשרה לטיפול בתנועה.
בניית פרופיל התנועה של קסטנברג
הפרופיל של קסטנברג נבנה מתוך צורך להבין את הדפוסים המוטוריים של הגוף האנושי, תוך בניית רצף התפתחות התנועה, הנמשך מהינקות ועד הבגרות.
הפרופיל מורכב מאיסוף והכנסת נתונים לתוך גרפים, היוצרים תמונה על האדם הנצפה.
הגרפים מתארים כמותית ואיכותית את תנועת האדם לפי קטגוריות.
הוא מבוסס על התפתחות התנועה מהינקות, תוך חיפוש הדהודה בגוף בבגרות.
הפרופיל מחולק לשתי מערכות עיקריות: מערכת כוחות האגו – SYSTEM-1; ומערכת יחסי האדם עם סביבתו – SYSTEM-2. כל אחת מהמערכות מורכבת מדיאגרמות.
כל דיאגרמה מייצגת קטגוריה התפתחותית מסוימת ומשקפת את הרצפים ההתפתחותיים במסגרתה.
SYSTEM-1: כוחות האגו של האדם
מערכת זו מתארת צרכים, דחפים, אופי, טמפרמנט, סגנון למידה ומנגנוני הסתגלות.
במערכת זו מתועד רצף התפתחות המתחיל בדפוסים תנועתיים שזמינים לעוברים ותינוקות, המתפתחים לדפוסים בוגרים יותר שמשקפים תגובה לאתגרים סביבתיים.
בתוך מערכת זו ניתן לצפות על: 1. ריתמוסים 2. טמפרמנט 3. Pre-Effort Effort .4.
אחת התגליות המשמעותיות שנצפו על ידי קסטנברג, קשורה למערך של תנועות המשרתות את ויסות המתח השרירי בגוף.
על פי קסטנברג, הריתמוסים מייצגים דחפים לא מודעים.
הריתמוסים הם מופעים תנועתיים הפורצים מתוך האדם ללא תכנון מוקדם; זוהי דרכו של הגוף למצוא פורקן גופני לצורך נפשי.
זהו דפוס תנועתי לא נשלט החוזר על עצמו ללא תשומת לב של האדם.
ההפקה התנועתית היא באזורי מוח ראשוניים; זוהי מערכת פורקן של מתח שריר ההכרחית לגוף.
הריתמוסים מוגדרים על ידי עוצמה, איכות (שטף חופשי או מרוסן) ותכיפות (משך) כיווץ השריר, החוזרים על עצמם לאורך זמן.
הריתמוסים מתחילים באזורי גוף ספציפיים ומתפשטים לשאר הגוף כתבנית תנועתית.
קסטנברג מציינת עשרה ריתמוסים טהורים, כאשר בכל שלב התפתחותי מופיע קודם ריתמוס מענג ואחריו ריתמוס לוחמני המאפשר שינוי התפתחותי.
כך לדוגמה, ריתמוסים של השנה הראשונה לחיים מציינים עיסוק בתכנים תנועתיים הקשורים למרחב, ריתמוסים של השנה השנייה עוסקים בתכנים של משקל, וריתמוסים של השנה השלישית עוסקים בתכנים הקשורים לזמן.
הריתמוסים הם: מציצה-נשיכה, פיתול-התאמצות/שחרור, רוץ-עצור-היסחפות, גל-לידה, קפיצה-לוחם.
חלוקת הריתמוסים לפי השלב ההתפתחותי שלב התפתחותי מענגים (Indulging) לוחמניים (Fighting)אוראלי (Oral) מציצה (Sucking) נשיכה (Biting)אנאלי (Anal) פיתול (Twisting) התאמצות (Straining)אורטאלי (Urethral) (שופכה) היסחפות (Drifting) רוץ-עצור (Start-stop)תוך-גניטאלי (Intergenital) גל (Swaying) לידה (Surging)חוץ-גניטאלי (Outergenital) קפיצה (Jumping) לוחם (Spurting)
הגדרת כל ריתמוס לפי שלבי ההתפתחות ולפי אזורי גוף שבהם הוא מופיע בתחילה:
מציצה: ריתמוס שמופיע לראשונה באזור הפה, בגיל 0 עד 6 חודשים, בתחילת השלב האוראלי.
ריתמוס מעגלי, מתאפיין בריסון ושחרור בעוצמה נמוכה.
ריתמוס המשכי המייצג את החיבור הראשוני עם גוף האם.
כאשר ריתמוס זה הוא דומיננטי בבגרות, הדבר מעיד על העדר היבדלות של הצרכים.
בנוסף, ריתמוס המציצה מדכא ביטוי תוקפני, כאשר בא בשילוב עם ריתמוס אחר יכול לנטרל האיכות הלוחמנית הנדרשת להתפתחות (אסרטיביות).
דוגמה: בינקות ריתמוס זה מופיע בצורה של מציצת אצבע, בבגרות הוא יכול להופיע בצורה של ליטוף איבר גוף ועוד.
נשיכה: מופיע לראשונה באזור הפה, אופייני לגיל 6 עד 12 חודשים.
ריתמוס זה הוא הפן הלוחמני לריתמוס המציצה.
מתאפיין בריסון בעוצמה נמוכה שעובר באופן פתאומי לשטף חופשי.
ריתמוס פתאומי וחד המייצג התחלה של דיפרנציאציה ותחושת נפרדות, של הכרת גבולות הגוף.
דומיננטיות יתר של ריתמוס זה בבגרות מעידה על עיסוק בהפרדה של העצמי מהאחר, ומלמדת את המאבחן הצופה על הקשר הראשוני של המטופל עם האם (העדר הקשר או לחלופין אי שמירה על פרטיות).
דוגמה: נשיכות קלות, טפיחות קלות (בידיים או בכפות הרגליים).
פיתול: ריתמוס המבשר את תחילת השלב האנאלי, מופיע בגיל 9 עד 18 חודשים.
הריתמוס כולל רוטציה קלה במפרקים וריסון בעוצמה נמוכה.
באות לידי ביטוי יכולות פיתול עם הגוף, משחקיות.
ריתמוס זה קשור בבגרות להומור ומשחק, ומצד שני מדגיש היסוס ותלות באחר לצורך תמיכה.
התאמצות: מופיע לראשונה באזור האגן והסוגרים, בגיל 1.5 עד גיל 2.5 שנים.
מבטא התחלה של התייחסות לכוח המשיכה, תחילת היכולת לשליטה עצמית, יציבות ואסרטיביות.
התבנית היא של החזקה וכיווץ חזק של השריר, ולאחר מכן שחרורו.
ביטוי ריתמוס זה בבגרות מראה על אסרטיביות, עקשנות, צורך בשליטה עצמית, יכולת ריכוז וסדר, ומצד שני ראיית דברים באופן דיכוטומי ("שחור/לבן").
הופעת ריתמוס זה דומה לתנועת ההתאמצות בגוף בעת עשיית צרכים.
היסחפות: מופיע בגיל 2.5 עד 3.5 שנים.
הפן המענג, בתבנית של עלייה או ירידה הדרגתית של מתח שריר בעוצמה נמוכה.
לאנשים בעלי העדפה לריתמוס זה בבגרות מעדיפים לנוע ולחשוב בקצב שלהם, הם בעלי גבולות גוף רכים, גולשים למרחב האישי של הזולת, פחות ממוקדים במטרה.
רוץ-עצור: מופיע בגילאי 3.5 עד 4 שנים.
התבנית התנועתית היא של כיווץ בינוני ומעבר חד בין ריסון לשחרור.
נרכשת התחלה של חוויית שליטה, בה יש יכולת לרוץ אך גם להצליח לעצור את הריצה.
דומיננטיות של הריתמוס בבגרות מציינת הישגיות, חוסר סבלנות ושתלטנות.
ריתמוס זה אינו תורם בהכרח ליכולת הארגון, אדם יכול לעבור ממשימה לאחרת בלי לסיים את הראשונה.
דוגמה: תנועות מהירות בידיים או רגליים המאפיינות אדם שממהר.
גל: אזור האגן ואיברי המין, מופיע בגיל 4 עד 5. הריתמוס נראה כגל או כציור הספרה 8. מאופיין בצבירת עוצמה בינונית והתפרקות הדרגתית.
מציין את גילוי המיניות הראשונית ואת המעבר מינקות לילדות.
מייצג גם התחלה של אפשרות לחיבור ויצירת אינטגרציה בין דברים שונים.
דוגמה: ריקוד הואלס, שיוצר הזדמנות לקשר אינטימי.
לידה: ריתמוס נדיר, העשוי להופיע בגיל 4 עד 5. קיים בשלמותו רק בלידה עצמה.
הריתמוס מאופיין בכיווץ הדרגתי ולאורך זמן עד לעוצמה גבוהה ביותר ושחרור הדרגתי וארוך.
יש תחושה של כניסה פנימה, השתקעות לתוך משהו, העמקה וריכוז.
קפיצה: אופייני לגיל 5 עד 6. כל הגוף נע או איברי גוף גדולים נעים כיחידה אחת ללא יכולת להפרדה.
התבנית התנועתית משלבת עוצמה גבוהה עם שינוי פתאומי חד בין ריסון לשחרור; גיוס של קבוצות שרירים גדולות בבת אחת לפריקה מהירה של מתח.
ריתמוס זה מציין עיסוק מחודש בגבולות גוף ומטשטש אותם בשלב זה (כמו טשטוש גבולות בין פנים/חוץ, שקר/אמת, טוב/רע).
בבגרות אנשים עם דומיננטיות בריתמוס זה נראים אנרגטיים, אך יזדקקו להכוונה ולארגון.
דוגמה: תנועות קפיצה בכל הגוף או באיבר גדול בגוף.
לוחם: מופיע בגיל 5 עד 6, מאופיין בשינויים חדים ועוצמה גבוהה.
מתגבשת יכולת להפרדה טובה בין חלקי הגוף השונים.
יש הבחנה בין רצון לצורך.
הריתמוס מבטא אנרגיה מינית אצל הילד ומציין תכליתיות, אגרסיביות והחלטיות.
אצל אדם בוגר עם התפתחות תקינה ניתן לצפות למצוא את הריתמוסים גם בצורה טהורה אך גם בצורה מעורבת (mix rhythms), כלומר שני ריתמוסים או יותר המופיעים בו זמנית במבע תנועתי אחד.
נקודות חשובות להם המאבחן שם לב בתצפית על המטופל, הן האם קיים היעדר ריתמוסים מסוימים מהפרופיל או בולטות יתר של אחרים.
הטמפרמנט מייצג את אופני הוויסות הרגשי של האדם.
המרכיב התנועתי של הטמפרמנט בפרופיל קסטנברג מתייחס לשטף התנועה של האדם.
השטף הוא מולד ומעיד על סגנון אישי של עשייה, רגש וחשיבה אצל האדם.
סגנון זה הוא אינדיבידואלי לכל אחד ולא נשלט.
המרכיבים התנועתיים של השטף הם: תנועה אחידה לעומת תדירות גבוהה, עוצמת כיווץ גבוהה לעומת עוצמת כיווץ נמוכה, שינויים פתאומיים לעומת שינויים הדרגתיים.
המערכת מבוססת על שינויים בשטף (Tension Flow): שינויים בין שטף חופשי ושטף מרוסן.
תנועה מרוסנת באה לידי ביטוי במתח שרירי גבוה, כששני שרירים מנוגדים מתכווצים בו זמנית.
תנועה חופשית מתוארת כאשר שריר אחד פועל לבד, עם התערבות מועטה של השריר המנוגד.
תנועתיות מלאה היא זו העושה שימוש בטווח שבין שני סוגי השטף.
כדי לרשום הטמפרמנט נבדוק את המרכיבים התנועתיים ואת מידת השינוי בין שטף חופשי לשטף מרוסן.
דוגמה: האם מדובר בבולטות של תנועה אחידה בשטף מרוסן או תנועה אחידה בשטף חופשי.
מייצגים שלב ביניים, מעין תהליך שנמצא בין החשיבה על הפעולה לבין ביצועה.
הם מייצגים תהליכים ופעולות אותם צריך לרכוש.
בנוסף, הם מייצגים צומת בין הקשב פנימה לצרכים גופניים ובין פעולה יעילה כלפי חוץ.
כאשר מתחילים להתמודד עם חלל, משקל וזמן, הם מתחילים להופיע, ומשתמשים בהם כאשר לומדים מיומנויות חדשות וכהגנה מפני הדחפים.
איכויות התנועה כוללות: מרחב – התייחסות ישירה/עקיפה; משקל – קל/חזק; זמן – מואץ/מואט.
האפורטס מתפתחים במהלך החיים, ומקורם נמצא במרכיבי הטמפרמנט ובפרה אפורטס.
הם מתארים פעולות שהאדם עושה המותאמות לסביבה ולמטרותיו, משרתות פעולה מתוך מטרה ומשרתות את התפקודיים האדפטיביים של האגו.
מדובר בשיא התפקוד מבחינה מוטורית.
האפורטס מתארים התמודדות עם הסביבה החיצונית במונחים של חלל, משקל וזמן.
שלושת ממדי אפורטס אלו תורמים לפיתוח יכולות שונות: ממד המרחב (ישיר/עקיף) מעצב את היכולת לתשומת לב; ממד המשקל (חזק/קל) עוזר בפיתוח התכוונות ומטרה; וממד הזמן (האצה/האטה) מוביל לעיצוב איכויות לקיחת החלטה.
ההתפתחות של כל אפורט בנפרד מושלמת עד השנה החמישית לחיים, כאשר הילד עדיין אינו מסוגל לשלב בין האפורטס השונים; בגילאים 7–11 הילד מסוגל לשלב ביניהם בצורה יעילה יותר.
בגיל ההתבגרות (11–15) הילד מסוגל לבצע שילובים טובים של אפורטס.
שימוש מורכב יותר באפורטס (קומבינציות של אפורטס) מראה על רמה קוגניטיבית גבוהה יותר, ופתרון בעיות ברמה טובה יותר (אינטליגנציה יצירתית).
SYSTEM-2: יחסי האדם עם סביבתו
מערכת זו מייצגת את היחסים עם האחרים והתקשורת עם הסביבה.
מערכת זו מעריכה ומתארת את מידת תחושת הנוחות עם העצמי והאחר, דימוי הגוף ודימוי עצמי, מידת מורכבות ההתייחסות לסביבה, דפוסי ההתקשרות הבינאישיים והאמון בהם.
במערכת זו המרכיב הדומיננטי הוא Shape Flow, המעיד על צמיחה גופנית ותפישת מקום למול הצטמצמות והתכווצות.
מערכת זו מתייחסת לאופן שבו משנה הגוף את צורתו מתוך תגובה לסביבה וביחס אליה.
היא מורכבת משלושה היבטים שבהם יכול המאבחן להתבונן בתצפית על המטופל: 1. דפוסי נשימה 2. תנועות ציריות 3. תנועות התפסלות.
דפוסי נשימה מתחברים ברמה הרגשית עם דימוי גוף ודימוי עצמי.
ביפולארי (Bipolar): תנועות צמיחה והצטמצמות מקו האמצע של הגוף בצורה סימטרית.
יוניפולארי (Unipolar): תנועות צמיחה והצטמצמות שבאות לידי ביטוי בצורה לא סימטרית בגוף.
הניעות בין צמיחה להצטמצמות, מעניקות הבנה של יחסי המתנועע לעצמו ולאחרים.
הנשימה, שאותה התינוק לומד בחודשים הראשונים לחיים מתוך האינטראקציה עם גוף אחר, מהווה גרעין לקשר הראשוני עם המטפל; אם גוף המטפל מאפשר את הנשימה – היא תהיה מלאה יותר, ואם גוף המטפל מעכב או מחניק את הנשימה, היא תהיה מצומצמת יותר.
יש קשר בין הרגשת נוחות כללית וצמיחה ובין הרגשת חוסר נוחות והצטמצמות.
על פי קסטנברג, תבניות הנשימה נשמרות בזיכרון הגופני, וממשיכות להיות בעלות השפעה על ההתפתחות לאורך החיים.
איכויות התנועה שמשקפים דפוסי הנשימה יכולות להתבטא בשישה אופנים: התרחבות והצטמצמות במישור האופקי, התארכות והתקצרות במישור האנכי, והתמלאות לעומת התרוקנות במישור החיצי.
קיימים משמעויות שונות עבור ששת המרכיבים ועבור ביטוים באופן מוקצן.
תנועות ציריות הן תנועות ראשוניות יותר, הכוללות לכל היותר שני מפרקים.
הן מיועדות בעיקר לצורכי הגנה, הצבעה על כוונה, וכן מראות על תהליכי חשיבה.
לדוגמה, שימוש בג'סטות לאחור שמקדימות דיבור על העבר.
שימוש בתנועות ציריות משרת תקשורת פשוטה (תנועות הצבעה) שלא יוצרות מערכת יחסים מורכבת.
המרכיבים התנועתיים המשקפים תנועות ציריות הם תנועות הצידה לעומת הצלבה, למטה לעומת למעלה, קדימה לעומת אחורה.
תנועות התפסלות מלמדות על מידת המורכבות בהתייחסותו של האדם לסביבה, והיכולת ליצור מערכות יחסים מורכבות עם אחרים.
הן לא תנועות ליניאריות כמו התנועות הציריות, אלא מעוגלות עם נפח שבו יכול האחר להיכנס כמו בעת חיבוק.
מדובר על עיצוב הגוף בהתייחס לאחרים בסביבה.
בחלק זה המישור הוא משמעותי ומייצג שני צירים.
לכל מישור יש משמעות רגשית: מישור הדלת (מורכב מתנועה בציר אנכי ואופקי) משמעותו הצגה עצמית; מישור השולחן (מורכב מתנועה בציר אופקי וחיצי) משמעותו תקשורת בינאישית.
מישור הגלגל (מורכב מציר חיצי ואנכי) משמעותו עשייה.
דוגמה: ניקוי לכלוך שנשפך על השולחן בעת אכילה – במקרה זה היד לא נעה רק בציר החיצי קדימה ואחורה (תנועת אכילה) אלא גם לצדדים (ציר האופקי) בתנועה סיבובית האופיינית לניקוי.
קיימת חשיבות לתמיכת הנשימה בתנועות ההתפסלות.
תנועות ההתפסלות הנתמכות על ידי הנשימה מבטאות תחושה של הרמוניה, של ביטוי פנימי גופני/רגשי אשר מועבר באמצעות ההתפסלות החוצה לתקשורת עם האחר.
מילוי הטבלה נעשה באמצעות תצפית בתנועת האדם, ולפיה מילוי באופן יחסי (לפי הקוביות, בדירוג מ-1 עד 4) את מידת הופעת הערכים שנמצאים בשני הצדדים של כל דיאגרמה בשתי המערכות.
משמאל, דוגמה של דיאגרמה המתארת ריתמוסים של אדם.
בצד שמאל מופיעים הריתמוסים המענגים ובצד ימין הריתמוסים הלוחמניים.
לפי דיאגרמה זו, השטח בין קו האמצע לקו הנטוי הוא לטובת הצד המענג.
הדיאגרמה מעידה על שימוש יתר בריתמוסים המענגים ושימוש בולט בריתמוס הנשיכה והפיתול, שמאפיין גיל שנה וחצי.
לכן, היא יכולה להתאים לילד בגיל זה, וכן לילד בוגר יותר או מבוגר עם איחור בהתפתחות הרגשית.
בחינת הערכים הבולטים והחסרים בכל דיאגרמה מאפשרת הבנה מעמיקה של מאפייני האדם המאובחן.
בדיאגרמה זו בולט שימוש בריתמוס הנשיכה המראה על צורך בנפרדות, ריתמוס הפיתול המשקף משחקיות וצורך בתמיכה וריתמוס ההיסחפות.
בנוסף, בולט מיעוט השימוש בריתמוס הלוחם דבר המשקף קושי בהחלטיות אצל האדם הנצפה.
נקודות להתייחסות בעת עריכת האבחון
מבחינת טיפול בתנועה, הפרופיל התנועתי של קסטנברג עוזר באבחון, הערכה והתערבות.
קיימים מספר מרכיבים אשר משפיעים על הפרופיל התנועתי שנוצר, ואלו נלקחים בחשבון בעת ניתוח הפרופיל:
מידת התאמת האבחון לגיל המאובחן: למשל, מגיל 7 ומעלה ניתן לצפות לריתמוסים לוחמניים יותר מאשר לריתמוסים מענגים.
בנוסף, בפרופיל תקין נמצא ייצוג לכל הריתמוסים במינונים שונים.
הריתמוסים מהשנה הראשונה לחיים נשארים דומיננטיים גם אצל אדם מבוגר.
מצב בריאותי: שימוש בתרופות מסוימות (כמו תרופות מרגיעות) יכול להשפיע על הופעת הריתמוסים.
תאונות ופגיעה פיזיולוגית יכולות לגרום לשינוי במיצב הגוף והתנועה.
אוכלוסיות מיוחדות: ניתן לאתר מרכיבים תנועתיים דומיננטיים בהתאם למאפייני אוכלוסיות שונות.
כיום נערכים מחקרים על ילדים בספקטרום האוטיסטי ועל ילדים עם הפרעת קשב וריכוז; התחום עדיין נמצא במחקר.
בעבודה הטיפולית מקובל להתייחס לאינטגרציה בין הדיאגרמות בכל מערכת.
חוסר בהלימה בין הדיאגרמות השונות מעורר נקודות להתערבות טיפולית.
תפקיד המטפל הוא להשתמש בהערכה של הפרופיל כדי להתאים את גופו למטופל על פי ההתערבות הנבחרת.
מספר מחקרים הסתמכו על הפרופיל התנועתי של קסטנברג והעשירו את הידע בהקשר לטיפול ואבחון לפי שיטה זו.
סוזן לומן מתארת במאמרה עבודה טיפולית עם ילדים מהספקטרום האוטיסטי.
פני לואיס כתבה על עבודה טיפולית עם הפרעת אישיות גבולית המסתמכת על הפרופיל של קסטנברג.
אחרים כתבו על שימוש בשיטה במהלך טיפול בבעיות רגשיות בקשר הדיאדי הורה-תינוק.
בישראל עוסקים וכותבים מספר מומחים על התחום.
ד"ר נאוה לוטן, מטפלת ומדריכה בתנועה, מרצה בתוכניות לטיפול בתנועה באוניברסיטת חיפה ותל אביב, במכללת דוד ילין ובמכון ויצמן למדע.
ערכה מחקרים בהם השתמשה בפרופיל קסטנברג למטרת אפיונים שונים של ילדים עם הפרעת קשב וריכוז ואוטיזם המחקרים עדיין לא הגיעו לסיומם; עבודת הדוקטורט שלה עסקה בתקשורת לא מילולית וגופנית בגיל שלושה חודשים בצמד אם-תינוק, והקשר שלה להתנהגות ההתקשרות של התינוק בגיל שלושה עשר חודשים.
קרן פז, מטפלת בתנועה, מתמחה בפרופיל של קסטנברג ומלמדת את התחום בארץ, ומתמקדת במיוחד בעבודה עם ילדים עם PDD והוריהם.
פרופיל 64 היא סדרת טלוויזיה קומית ישראלית ששודרה בערוץ 10, בין 22 ביולי 2013 ל-9 בספטמבר 2013. הסדרה נקראת על שם הפרופיל הרפואי 64, שמעיד על שירות לא קרבי בצה"ל.
את הסדרה יצרו וכתבו איתי אדרי, ארז אבני ואביב דיבון וביים אותה איתן צור.
סגן אבנר בן בסט (רועי אסף), קצין צנחנים מורעל, מודח מתפקידו ומוצא עצמו מוצב מחדש לבה"ד 15 - בית הספר למקצועות המודיעין.
הוא ממונה להיות מפקד קורס משא"פ (מש"קי איסוף פיקודיים), למורת רוחו של סמ"ר מתן אגוזי (מיכאל מושונוב), אשר חותם קבע על מנת להיות מפקד הקורס החדש.
אגוזי, יחד עם יתר אנשי הסגל של הקורס - תום (דוד שאול), שני (דנה פרידר) ורותם (דולב מסיקה) - הם ארבעה חנונים ששירותם הצבאי הוא לטענתם "קייטנה".
הם מנסים לשמר את תנאי השירות הקיימים שהיו להם, בעוד אבנר מנסה להפוך אותם לחיילים "אמיתיים".
סגן אבנר בן בסט (רועי אסף) - קצין צנחנים קרבי ומורעל שנשלח לפקד על קורס בבסיס של ג'ובניקים (ג'ובניק - חייל שאינו קרבי) במרכז הארץ בעקבות פדיחה שעשה לצה"ל.
אבנר מגיע לבה"ד 15 ומחליף בתפקידו את אגוזי.
לאבנר קשה להסתגל לתנאים הנוחים מידי בסביבה החדשה ולכן הוא מנסה לסגל את הסביבה אליו.
רב"ט שני גרין (דנה פרידר) - הבחורה היחידה והצעירה ביותר בסגל.
היא אינטליגנטית ומעניינת, אבל כולם מתייחסים אליה רק כ"כוסית".
חברותית ונחמדה, עד שמעצבנים אותה.